شەفەق نیوز/ کۆمپانیای نێتفلێکس لە بڵاوکریایگ باس لە کەم بوین داهاتەگانی و لەهەمان وەخت لەدەسدان شمارەیگ فرە لە بەشداربویەیل ماڵپەرەگە کەێد.
لە هەواڵیگ لە ماڵپەڕ ئەشرەق هاتیە  لە سەرەتای ئمساڵ نێتفلێکس نزیکەی 200هەزار بەشداربوی لە دەستدایە،
یەیش یەکەمین جارە دویای 10ساڵ کۆمپانیاگە رویوەروی بارودۆخیگ لەی جویرە بوود لەوەر چەن هووکاریگ لەوانەیش بەشداری وەپیکردن یەک ئەکاونت نێتفلێکس ئەرا چەن کەسیگ و هەروەها وسانن نێتفلێکس لە ڕوسیا لەوەر ئەو پەلامارەیلە  ڕوسیا ئەنجامی دەێد بویەسە مدووی کەم بوین داهاتەگەی.
تەگبیرە کۆمپانیای نێتفلێکس چەن بڕیاریگ نوو لەباوەت بەشداریکردن لە پلاتفۆڕمەگەی دەربکەێد و نرخ بەشداریکردنیش زیاد بکەێد.
